**Medameriška razvojna banka in Slovenija: poslovne priložnosti v regiji Latinske Amerike in Karibov, seminar, 6. februar 2024**

Ministrstvo za finance v sodelovanju z Ministrstvom za zunanje in evropske zadeve, javno agencijo SPIRIT in Medameriško razvojno banko (Inter-American Development Bank, IDB) ponovno vabi na seminar, ki se osredotoča na poslovne priložnosti pri projektnem sodelovanju v državah Latinske Amerike in na Karibih (LAK) ob podpori IDB, kot tudi pri poslih banke s sedežem v Washingtonu, D.C., in pisarnami po vseh regijah njenih članic, tudi v Evropi (Madrid). Dogodek je ponovno organiziran v okviru aktivnosti Dnevi LAK 2024, mednarodne konference Ministrstva za zunanje in evropske zadeve, namenjene krepitvi sodelovanja z državami regije Latinske Amerike in Karibov.

Prvi del seminarja bo namenjen predstavitvi skupine IDB in priložnosti za sodelovanje na javnih naročilih, tako za projekte, sofinancirane s strani IDB, kot tudi lastne posle banke. V drugem delu se bodo predstavniki Medameriške razvojne banke osredotočili na aktivnosti v posameznih sektorjih, kjer se kažejo sinergije med državami obeh regij, to je predvsem na področju okolja, voda, digitalizacije, kibernetske varnosti in umetne inteligence ter obnovljivih virov energije in energetike oziroma upravljanja z gozdovi in tveganji naravnih nesreč v kmetijstvu.

Na seminarju bodo preko video povezave sodelovali najboljši strokovnjaki IDB za posamezna področja, glede splošnih vsebin pa bodo na seminarju fizično prisotni predstavniki IDB, s katerimi se boste lahko dogovorili tudi za morebitna bilateralna srečanja po zaključku seminarja. Bilateralna srečanja bodo namenjena še podrobnejši seznanitvi s posameznimi področji delovanja, tudi v sektorjih, ki morda ne bodo predstavljeni na samem seminarju. Predstavljena bo tudi platforma ConnectAmericas.

Seminar je namenjen vsem podjetjem, tako dobaviteljem blaga in storitev, kot tudi svetovalnim podjetjem in posameznikom svetovalcem, ki jih zanima odkrivanje poslovnih priložnosti v tej raznoliki regiji s številnimi izzivi, pri naslavljanju katerih si želimo, da bi bilo vključeno tudi slovensko gospodarstvo.

**Kje**: Center of Excellence in Finance, dvorana Bled

Cankarjeva cesta 18, Ljubljana

**Udeležba**: Seminar bo potekal v angleškem jeziku za največ 30 udeležencev

**Registracija:**  Ministrstvo za finance, do 2.februarja 2024

preko e-naslova: barbara.knapic@gov.si ali telefona: 01 369 6681

**Prijavnina:** Seminar je brezplačen.

Za več informacij o Medameriški razvojni banki ste vabljeni k obisku spletne strani: [www.iadb.org](http://www.iadb.org).

**Prijazno vabljeni k udeležbi!**

**OSNUTEK PROGRAMA**

Seje bodo interaktivne, dnevni red pa bo predvidoma obsegal:

**6. februar 2024**

|  |  |
| --- | --- |
| 14.00 – 14.15 | Registracija |
| 14.15 – 14.25 | **UVODNI NAGOVORI**  *Sanja Štiglic, državna sekretarka na Ministrstvu za zunanje in evropske zadeve* |
| 14.25 – 14.45 | **PREGLED SKUPINE IDB - Strategija IDB: Operacije, znanje in partnerstva**  *Matías BENDERSKY, vodja pisarne za partnerstva, IDB*  *Fazia PUSTERLA, predstavništvo IDB v Evropi* |
| 14.45 – 16.15 | **IDB na kratko - Poslovne priložnosti za slovenska podjetja**  ***Prakse naročanja IDB (vključno z lastnimi naročili IDB), 30'***  *Edwin TACHLIAN-DEGRAS, strokovnjak za fiduciarne zadeve, IDB* |

|  |  |
| --- | --- |
|  | ***Delovanje IDB na področju kibernetske varnosti in digitalizacije državne uprave, 10'***  *Miguel PORRUA, glavni strokovnjak za digitalno vlado, IDB* |
|  | ***Delovanje IDB na področju voda in odpadnih voda, 10'***  *Manuela VELASQUEZ, višja strokovnjakinja za vodo in sanitetno vodo, IDB*  ***Delovanje IDB na področju obnovljivih virov energije, 10'***  *Juan PAREDES, višji strokovnjak za čisto energijo, IDB* |
|  | ***Delovanje IDB na področju okolja in razvoja podeželja 10'***  *TBC* |
|  | ***VPRAŠANJA IN ODGOVORI, 20'*** |
| 16.15 – 16.30 | **ZAKLJUČNE MISLI**  *Klemen Boštjančič, minister za finance* |
| 16.30 – 17.30 | **BILATERALNI SESTANKI** |

**Dnevni red se lahko pred samim dogodkom še spremeni. Končni dnevni red vam bo posredovan pred dogodkom.**